Blaze7451/Wiki-th-20250601 huggingface dataset:
วัดกุฎีดาว

วัดกุฎีดาว มีสภาพเป็นวัดร้าง ตั้งอยู่ที่อำเภอพระนครศรีอยุธยา จังหวัดพระนครศรีอยุธยา กรมศิลปากรได้ประกาศขึ้นทะเบียนเป็นโบราณสถานสำคัญของชาติใน พ.ศ. 2478

**ประวัติ**
ประวัติการก่อสร้างวัดกุฎีดาวไม่ชัดเจน ปรากฏในหนังสือ พงศาวดารเหนือ ว่า พระยาธรรมิกราช ซึ่งเป็นพระราชโอรสของพระเจ้าสายน้ำผึ้งทรงสร้างเมื่อจุลศักราช 671 ปีเถาะ เอกศก และพระอัครมเหสี ของพระองค์ทรงสร้างวัดมเหยงคณ์ขึ้นคู่กัน ส่วนใน คำให้การขุนหลวงหาวัด กล่าวว่า "...พระมหาบรมราชาทรงสร้างวัดกุฎีดาว (กุฎิทวา) และพระภูมินทราธิบดีทรงสร้างวัดมเหยงคณ์" แต่พระราชพงศาวดารกรุงศรีอยุธยาหลายฉบับกล่าวความต้องกันว่า "...สมเด็จพระบรมราชาธิราช (เจ้าสามพระยา) ทรงสร้างวัดมเหยงคณ์และไม่มีฉบับใดกล่าวถึงวัดกุฎีดาว จนกระทั่งสมัยอยุธยาตอนปลาย เมื่อมีการบูรณปฏิสังขรณ์ วัดมเหยงคณ์ครั้งใหญ่ในรัชสมัยสมเด็จพระเจ้าท้ายสระ..." จึงสันนิษฐานได้ว่า วัดกุฎีดาวอาจจะสร้างรุ่นราวคราวเดียวกับวัดมเหยงคณ์ หรือหลังจากวัดมเหยงคณ์เล็กน้อย
แต่หลักฐานการปฏิสังขรณ์มีเนื้อหาทำนองเดียวกันคือ วัดกุฎีดาวได้รับการปฏิสังขรณ์โดยสมเด็จพระเจ้าอยู่หัวบรมโกศซึ่งขณะนั้นดำรงพระอิสริยยศกรมพระราชวังบวรสถานมงคล เมื่อประมาณปี พ.ศ. 2254–2258 โดย พ.ศ. 2258 มีการจัดงานฉลองวัดเป็นงานใหญ่ ดังข้อความว่า "…ณ ปีมะแม สัปตศกนั้น พระมหาอุปราชให้ฉลองวัดกุฎีดาว บำเพ็ญพระราชกุศลให้ทานสักการบูชาแก่พระรัตนตรัยเป็นอันมาก ให้เล่นงานมหรสพสมโภช ๗ วัน การฉลองนั้นสำเร็จบริบูรณ์…"
หลังจากนี้ไม่มีเรื่องราวถึงวัดกุฎีดาวในเรื่องของการก่อสร้างหรือซ่อมแซมอีก แต่ปรากฏว่าวัดกุฎีดาวเป็นวัดหลวง ปรากฏหลักฐานเมื่อสมเด็จพระเจ้าอุทุมพรเสด็จขึ้นครองราชย์ใหม่ ๆ ทรงนิมนต์พระราชาคณะ 5 รูป ช่วยเจรจา ประนีประนอมกับเจ้าสามกรม หนึ่งในนั้นคือ พระเทพมุนีวัดกุฎีดาว ซึ่งต่อมาเป็นสมเด็จพระสังฆราชในสมัยสมเด็จพระเจ้าเอกทัศ
พระตำหนักกำมะเลียน

**โบราณสถาน**
ซากโบราณสถานของวัดกุฎีดาวเป็นกลุ่มโบราณสถานในเขตพุทธาวาส อยู่ในวงกำแพงแก้ว มีเฉพาะอาคารพระตำหนัก หรือที่เรียกกันว่า กำมะเลียน เท่านั้น ส่วนที่อยู่นอกกำแพงแก้วด้านทิศเหนือ เข้าใจว่าอาจเป็นเขตสังฆาวาสในสมัยโบราณ แต่กุฎิเสนาสนะอื่น ๆ คงปรักพังสูญหายไปตามกาลเวลา เนื่องจากสมัยโบราณนิยมสร้างด้วยเครื่องไม้
ในเขตพุทธาวาส ประกอบด้วยกำแพงและซุ้มประตู ทอดยาวจากทิศตะวันออกไปสู่ทิศตะวันตก ล้อมรอบเขตพุทธาวาส อุโบสถตั้งอยู่ด้านหน้าวัดและหน้าเจดีย์ใหญ่ ลักษณะฐานด้านข้างเป็นเส้นโค้งหย่อนดังท้องสำเภาตามแบบอยุธยาสภาพอาคารปัจจุบันปรักพัง เหลือผนังเพียง 3 ด้าน คือ ด้านหน้าและด้านข้างทั้งสอง หลังคาคงจะเป็นเครื่องไม้มุงกระเบื้องซึ่งหักพังหมดแล้วเหลือร่องรอยเป็น ช่องรับขื่อคานและคันทวย เจดีย์ประธานตั้งอยู่หลังอุโบสถ ปัจจุบันอยู่ในสภาพปรักพัง มียอดหัก เหลือเพียงองค์ระฆังบางส่วน เจดีย์องค์นี้คงได้รับการบูรณะปฏิสังขรณ์ไม่ต่ำกว่า 2 ครั้ง วิหารตั้งอยู่หลังเจดีย์ประธาน ขนาดอาคารเล็กกว่าอุโบสถ แต่ฐานมุขด้านหน้าและหลังไม่ได้ย่อมุม ด้านข้างเป็นเส้นโค้งหย่อนท้องสำเภาน้อยกว่าอุโบสถ มีเจดีย์รายกระจายอยู่ตามจุดต่าง ๆ รวม 14 องค์
ด้านนอกกำแพงประกอบด้วย กุฏิสงฆ์เหลือเพียงฐาน ตั้งอยู่นอกกำแพงด้านทิศใต้ พระตำหนักหรือกำมะเลียน เป็นอาคาร 2 ชั้น ก่ออิฐถือปูน สันนิษฐานว่าเป็นที่ประทับของสมเด็จพระเจ้าบรมโกศ ขณะ เมื่อประทับแรมควบคุมการบูรณปฏิสังขรณ์วัด หลังจากนั้นคงจะถวายวัด และอาจใช้เป็นกุฎิเจ้าอาวาสหรือ ศาลาการเปรียญ มีหน้าต่างเป็นทรงโค้งแหลม ภายในอาคารชั้นล่าง มีเสาตอม่อ 8 เหลี่ยม 2 แถว แถวละ 10 ต้น

**อ้างอิง**

**แหล่งข้อมูลอื่น**
กุฎีดาว
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:อุทยานประวัติศาสตร์พระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
วัดพระยาแมน

วัดพระยาแมน เป็นวัดร้าง ตั้งอยู่ที่ตำบลลุมพลี อำเภอพระนครศรีอยุธยา จังหวัดพระนครศรีอยุธยา โดยวัดพระยาแมนได้รับการประกาศให้เป็นโบราณสถานของชาติ แต่ไม่ได้กำหนดขอบเขต เมื่อวันที่ 20 กรกฎาคม พ.ศ. 2486 หลังจากนั้น จึงได้รับการขึ้นทะเบียนแบบกำหนดขอบเขตอีกครั้ง เมื่อวันที่ 21 ตุลาคม พ.ศ. 2523

**ประวัติ**
วัดพระยาแมนเป็นวัดที่สร้างขึ้นในสมัยกรุงศรีอยุธยาเป็นราชธานี โดยไม่ปรากฏนามผู้สร้างและไม่ทราบว่าสร้างขึ้นในรัชสมัยใด แต่ชื่อวัดพระยาแมนปรากฏในพงศาวดารกรุงศรีอยุธยาในรัชสมัยสมเด็จพระเพทราชา กล่าวคือ ก่อนที่สมเด็จพระเพทราชาจะได้ครองราชสมบัตินั้น ผนวชอยู่ที่วัดพระยาแมน โดยพระอาจารย์อธิการได้ทำนายว่าพระองค์จะได้ขึ้นครองราชสมบัติ รวมทั้งยังได้ให้โอวาทานุสาสน์ในสมณะกิจทั้งปวง ดังนั้น เมื่อสมเด็จพระเพทราชาได้เสวยราชสมบัติแล้วจึงทรงพระราชดำริถึงคุณพระอาจารย์อธิการวัดพระยาแมน จึงเสด็จพระราชดำเนินไปยังวัดพระยาแมนเพื่อถวายนมัสการพระอาจารย์ แล้วมีพระราชดำรัสให้ให้สร้างพระอารามให้ถาวรขึ้นกว่าเก่า เมื่อสร้างแล้วเสร็จทรงพระกรุณาให้มีการสมโภช 3 วัน และทรงตั้งพระอาจารย์อธิการวัดพระยาแมน ชื่อ พระยาศรีสัจจญาณมุนี ราชาคณะ ฝ่ายคามวาสี พร้อมถวายเครื่องสมณบริขารพร้อมตามศักดิ์พระราชาคณะทุกประการ จากพงศาวดารแสดงให้เห็นว่าสิ่งก่อสร้างต่าง ๆ  ที่ปรากฏอยู่ทุกวันนี้ล้วนเป็นฝีมือช่างคราวปฏิสังขรณ์ในครั้งนั้นทั้งสิ้น

**อ้างอิง**
  วัดพระยาแมนfix-attempted=yes 
พระยาแมน
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:อุทยานประวัติศาสตร์พระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
ดุสิต เฉลิมแสน

ดุสิต เฉลิมแสน เป็นอดีตนักฟุตบอลชาวไทยในตำแหน่งกองหลัง ถนัดเท้าซ้าย โด่งดังมาจากทีมชาติไทยยุคดรีมทีม ปัจจุบันเป็นหัวหน้าผู้ฝึกสอนให้พลังกาญจน์ในไทยลีก 2

**ประวัติการเล่นฟุตบอล**
ดุสิต เฉลิมแสน มีชื่อเล่นว่าโอ่ง เกิดเมื่อวันที่ 22 เมษายน พ.ศ. 2513 ที่จังหวัดสกลนคร และเดินทางมาศึกษาต่อที่สถาบันการพลศึกษา วิทยาเขตชลบุรี โดยลงเล่นฟุตบอลระดับนักเรียนให้สถาบัน และเล่นในระดับสโมสรเป็นครั้งแรกกับสโมสรโรงเรียนศาสนวิทยา ที่กำลังก่อตั้งทีมในช่วงแรก ๆ (ปัจจุบันคือสโมสรบีอีซี เทโรศาสน)
ในระดับสโมสรดุสิตเคยเล่นให้กับ เพื่อนตำรวจ บีอีซี เทโรศาสน โมฮันบากัน ที่ประเทศอินเดีย ก่อนกลับมาประเทศไทย โดยลงเล่นให้กับ บีอีซี เทโรศาสน เป็นครั้งที่ 2 แล้วย้ายไปเล่นให้กับฮหว่างอัญซาลาย ที่ประเทศเวียดนาม จากการชักชวนของ เกียรติศักดิ์ เสนาเมือง และกลับมาประเทศไทย ลงเล่นให้กับ เพื่อนตำรวจ เป็นครั้งที่ 2 และเป็นสโมสรสุดท้ายในการเป็นนักฟุตบอลของดุสิต
ในระดับทีมชาตินั้น ดุสิตลงเล่นให้กับทีมชาติไทย 124 นัด ยิงประตูให้กับทีมชาติไปทั้งหมด 14 ประตู

**การยิงประตูให้กับทีมชาติชุดใหญ่**

**ประวัติการจัดการทีมฟุตบอล**

**เกียรติประวัติ **

**นักฟุตบอล**
ฮอง อันห์ ยาลาย- วี-ลีก (2): 2546, 2547
ทีมชาติไทย- ซีเกมส์ (4): 2536, 2538, 2540, 2542- คิงส์คัพ (2): 2537 (ไทย ชุดบี), 2543- อินดิเพนเดนท์คัพ (1): 2537- ฟุตบอลชิงแชมป์แห่งชาติอาเซียน (3): 2539, 2543, 2545
รางวัลส่วนตัว- ทีมดาราเอเซีย โดยเอเอฟซี: 2537- รางวัลผู้เล่นทรงคุณค่า (MVP) ฟุตบอลชิงแชมป์แห่งชาติอาเซียน: 2543

**หัวหน้าผู้ฝึกสอน**
การท่าเรือ- ไทยลีกดิวิชัน 1
** รองชนะเลิศ (1): 2556
ตราด เอฟซี
*ไทยลีก 2
** รองชนะเลิศ (1): 2561
บีจี ปทุม ยูไนเต็ด- ไทยลีก
** ชนะเลิศ (1): 2563–64- ไทยลีก 2
** ชนะเลิศ (1): 2562
พลังกาญจน์- ไทยลีก 2
** ชนะเลิศรอบเพลย์ออฟ (1): 2567–68

**อ้างอิง**

**แหล่งข้อมูลอื่น**
  ฟุตบอลคิงส์คัพ ครั้งที่ 25 date=2008-05-21 -  ฟุตบอลอินดิเพนเด้นท์คัพ ครั้งที่ 7 date=2008-05-21 -  ฟุตบอลอาเซี่ยน ไทเกอร์ คัพ ครั้งที่ 1 date=2008-05-21 -  กีฬาซีเกมส์ ครั้งที่ 19 date=2008-05-21 -  กีฬาซีเกมส์ ครั้งที่ 20 date=2008-05-21 -  ฟุตบอลคิงส์คัพ ครั้งที่ 31 date=2008-05-21 -  ฟุตบอลอาเซียน ไทเกอร์ คัพ ครั้งที่ 3 date=2008-05-21 
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดสกลนคร
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นโมหันวาคานซูเปอร์ไจแอนต์
หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมฟุตบอลในไทยลีก
หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:ผู้จัดการทีมสโมสรฟุตบอลฮหว่างอัญซาลาย
หมวดหมู่:ผู้จัดการทีมสโมสรฟุตบอลศรีราชา
หมวดหมู่:ผู้จัดการทีมสโมสรฟุตบอลพีทีที ระยอง
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:ผู้จัดการทีมสโมสรฟุตบอลประจวบ
หมวดหมู่:ผู้จัดการทีมสโมสรฟุตบอลศรีสะเกษ
หมวดหมู่:ผู้จัดการทีมสโมสรฟุตบอลตราด
หมวดหมู่:ผู้จัดการทีมสโมสรกีฬาราชประชา
หมวดหมู่:ผู้จัดการทีมสโมสรฟุตบอลบีจี ปทุม ยูไนเต็ด
หมวดหมู่:ผู้จัดการทีมฟุตบอลทีมชาติลาว
รูธ เบเนดิกต์

thumb
รูธ เบเนดิกต์ (รูธ ฟูลตัน 5 มิ.ย. 1887 - 17 ก.ย. 1948) เป็นนักมานุษยวิทยาชาวอเมริกัน
เบเนดิกต์เป็นผู้ระบุว่าคนไทยมีเชื้อชาติมลายู และได้อพยพจากทางใต้ของแหลมมลายูขึ้นไปทางเหนือ แต่ยังไม่มีหลักฐานทางด้านภาษาศาสตร์และประวัติศาสตร์ที่แน่ชัดมาสนับสนุน

**อ้างอิง**
หมวดหมู่:นักมานุษยวิทยาชาวอเมริกัน
หมวดหมู่:บุคคลจากนครนิวยอร์ก
1948
วัดท่าการ้อง

วัดท่าการ้อง เป็นวัดในจังหวัดพระนครศรีอยุธยา สร้างขึ้นก่อนปี พ.ศ. 2092 ประมาณ 450 ปี เศษมาแล้ว ไม่ปรากฏหลักฐานว่าใครเป็นผู้สร้างและสร้างในปีใด สันนิษฐาว่าคงเป็นวัดที่ราษฎรสร้าง เพราะไม่ปรากฏรายชื่อพระอารามหลวงสมัยอยุธยา ตามบันทึกพระราชพงศาวดาร วัดท่าการ้องมีบทบาทสำคัญในประวัติศาสตร์ของกรุงศรีอยุธยามากมาย

**ประวัติ**
วัดท่าการ้องได้มีการปฏิสังขรณ์มาไม่ต่ำกว่า 2 ครั้ง มีหลักฐานที่กรมศิลปากรได้ทำการสำรวจใน ปี พ.ศ. 2508  ที่ตั้งในปัจจุบันล้อมรอบด้วยชุมชนอิสลาม พื้นที่ตั้งของวัดโดยรวมเป็นที่ราบอยู่ติดแม่น้ำเจ้าพระยา ใกล้กับ วัดธรรมาราม และ วัดกษัตราธิราช อยู่ห่างจากเกาะเมืองประมาณ 3 กิโลเมตร ตั้งอยู่นอกพระนครฯด้านทิศตะวันตกหรือบริเวณ ทุ่งประเชต
วัดท่าการ้องในปัจจุบันเกิดจากการรวมพื้นที่วัด 2 วัดเข้าด้วยกัน คือ วัดท่า และ วัดการ้อง โดยพื้นที่ของวัดท่าการ้องในปัจจุบันคือพื้นที่ของวัดท่า ส่วนวัดการ้องอยู่ทางทิศใต้ของวัดท่า ปัจจุบันเหลือแต่พระพุทธรูป ซากเจดีย์และรูปปั้นอีกา1ตัว วัดท่าการ้อง ถูกกล่าวในพระราชพงศาวดารหลายครั้ง ในคราวสงครามพระเจ้าตะเบ็งชเวตี้ สมเด็จพระมหาจักรพรรดิโปรดเกล้าให้ พระสุนทรสงคราม ถือพลหมื่นหนึ่ง ตั้งค่ายป้อมจำปาพลเหนือวัดท่า พลใส่เสื้อดำหมวกดำ ตั้งรับกองทัพพม่า แต่สุดท้ายถูกพระมหาอุปราชา(คือพระเจ้าบุเรงนอง)ตีป้อมจำปาพลแตก
ก่อนจะเสียกรุงศรีอยุธยาครั้งที่ 2 ฝ่ายพม่าได้ตั้งค่ายยิงปืนใหญ่ที่วัดท่า กองทัพของกรมอาสาหกเหล่ายกออกไปตีค่ายวัดท่า พม่ายิงปืนถูกนายเริกที่รำดาบอยู่หน้าเรือตกน้ำตาย กองทัพแตกถอยหนีเข้ากรุงศรีอยุธยา และอีกาจากวัดการ้องบินมาเสียบอกตายอยู่บนปลายยอดนภศูลวัดมหาธาตุ นอกจากนี้บริเวณวัดท่าการ้องยังเป็นที่ตั้งของโรงเรือรบน้ำจืดขนาดใหญ่เพื่อเป็นที่เก็บเรือสำเภาและเรือรบน้ำจืด  
วัดท่าและวัดการ้องได้รวมวัดกันเป็นวัดท่าการ้อง ในสมัยพระบาทสมเด็จพระจอมเกล้าเจ้าอยู่หัว
หมวดหมู่:วัดในอำเภอพระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
อาคุมะ

อาคุมะ หรือ อาคุม่า เป็นชื่อวิญญาณร้ายในนิทานพื้นบ้านญี่ปุ่น และมักจะถูกนำมาเป็นชื่อตัวละคร อาจหมายถึง- ตัวละครในวิดีโอเกม สตรีทไฟท์เตอร์- ตัวละครในการ์ตูน ดี.เกรย์แมน
เซอร์ไวเวอร์ ไมโครนีเซีย

เซอร์ไวเวอร์ ไมโครนีเซีย - แฟนปะทะทีมโปรด (Survivor: Micronesia — Fans vs. Favorites) เป็นฤดูกาลที่ 16 ของรายการ เซอร์ไวเวอร์ โดยการนำทีมผู้เข้าแข่งขันทีมโปรด ต่อสู้กับทีมผู้เข้าแข่งขันใหม่ที่ได้มาจากการคัดเลือกแล้ว โดยผู้เข้าแข่งขันเก่าก็จะใช้เกณฑ์ในการเลือกโดยดูจากความโด่ดเด่นในฤดูกาลที่ผ่านๆ มาทั้งหมด 10 คนและผู้เข้าแข่งขันหน้าใหม่ที่เป็นแฟนตัวยงของรายการนี้ที่ได้รับการคัดเลือกแล้วอีกจำนวน 10 คน ครั้งแรกที่มาถึงเกาะ เจฟ พรอบส์ จะทำพิธีต้อนรับผู้เข้าแข่งขันใหม่และเปิดตัวผู้เข้าแข่งขันทีมโปรด จากนั้นจึงจัดให้อยู่ในกลุ่มสีส้มและสีม่วง (ทีมแฟนและทีมโปรด) โดยให้อยู่บนเกาะไมโครนีเซียซึ่งบนนั้นมีสิทธิคุ้มกันส่วนตัว 2 ตัวถูกซ่อนเอาไว้และสามารถใช้ได้เฉพาะการเข้าสภาเผ่าครั้งแรกของแต่ละเผ่าเท่านั้น
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 8 กุมภาพันธ์ พ.ศ. 2551 เวลา 14:00 น. ตามเวลาประเทศไทย

**รายละเอียดของฤดูกาล**
 เผ่า :
 มาลาคาล (สีม่วง)
 ไอไร (สีส้ม)
 ดาบู (สีเขียวอ่อน)- สิทธิคุ้มกัน : ตุ๊กตาไม้เป็นรูปลิง- สร้อยสิทธิคุ้มกัน : ทำจากหินร้อยเป็นสร้อยและกาบมะพร้าวตกแต่ง- คบเพลิง : เป็นไม้ ทรงกระบอกสีน้ำตาล- สภาเผ่า : จัดอยู่ข้างป่าติดกับริมทะเลน้ำนิ่ง

**ผู้เข้าแข่งขัน**
 Favorites ใช้แทนสำหรับเผ่าที่อยู่ในฐานะ ทีมโปรด- Fan ใช้แทนสำหรับเผ่าที่อยู่ในฐานะ ทีมแฟน

**การแข่งขัน**

**การโหวต**
อแมนด้าใช้เครื่องรางภูมิคุ้มกันที่ซ่อนเอาไว้ทำให้ผลโหวตที่มีชื่อ อแมนด้า จะไม่ถูกนับ 

** ดูเพิ่ม**
เซอร์ไวเวอร์
เซอร์ไวเวอร์
วังสวนมังคุด

วังสวนมังคุด เป็นวังที่ประทับของ สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ ปัจจุบันเหลือแต่เพียงแนวกำแพง

**ประวัติ**
วังสวนมังคุด เป็นวังที่ประทับของ สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ พระโอรสลำดับที่ 3 ในสมเด็จพระเจ้าบรมวงศ์เธอ เจ้าฟ้ากรมพระยาเทพสุดาวดี กับหม่อมเสม   ประสูติในสมัยกรุงศรีอยุธยา  อยู่ในบริเวณใกล้กับวัดระฆัง ซึ่งพระบาทสมเด็จพระพุทธยอดฟ้าจุฬาโลกมหาราชพระราชทานให้  

**ปัจจุบัน**
ปัจจุบันยังคงเหลือแนวกำแพงอิฐเก่า อยู่ในบริเวณชุมชนวัดระฆัง
สวนมังคุด
ซีเอ๋ง

ซีเอ๋ง (เสียชีวิต  มิถุนายน ค.ศ. 192) เป็นนายทหารของตั๋งโต๊ะ มีบทบาทในช่วงสั้นๆ ในตอนที่ตั๋งโต๊ะย้ายเมืองหลวง
โจโฉได้รวบรวมกองทัพพันธมิตรขึ้นมา เพื่อโค่นอำนาจตั๋งโต๊ะ ตั๋งโต๊ะกลัวจึงย้ายเมืองหลวงจากลกเอี๋ยงไปอยู่ที่เตียงฮัน แต่ลิยูได้คาดการณ์ไว้แล้วว่า กองทัพพันธมิตรต้องตีท้ายทัพ จึงให้ซีเอ๋งนำกองกำลังส่วนหนึ้งไปซุ่มที่ซิงหยาง แล้วก็เป็นดังที่ลิยูคาด โจโฉตีท้ายทัพของตั๋งโต๊ะ ลิโป้จึงยกทัพมาสกัดไว้ ด้วยกำลังที่น้อยกว่าทำให้โจโฉต้องถอยทัพกลับ ระหว่างที่เดินทัพมาถึงซิงหยาง ซีเอ๋งที่ซุ่มอยู่จึงเข้าโจมตีกองทัพของโจโฉทันที โจโฉหนีหัวซุกหัวซุน ซีเอ๋งยิงเกาทัณฑ์ถูกไหล่ของโจโฉ ส่วนม้าก็ถูกทหารของซีเอ๋งใช้หอกแทงล้มลง โจโฉเกือบถูกทหารจับได้ ยังดีที่โจหองมาช่วยไว้ แล้วพาโจโฉหนีไป กองทัพซีเอ๋งจึงยกทัพตามโจโฉและโจหองไปจนเกือบใกล้ถึงตัวทั้งสองแล้ว แต่แฮหัวตุ้นและแฮหัวเอี๋ยนได้นำทัพมาช่วยโจโฉ ซีเอ๋งเข้าประลองทวนกับแฮหัวตุ้น ในที่สุดก็ตายด้วยน้ำมือแฮหัวตุ้น

**อ้างอิง**
 ตันซิ่ว (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).- ล่อกวนตง (คริสต์ศตวรรษที่ 14). สามก๊ก (ซันกั็วเหยี่ยนอี้).- เผย์ ซงจือ (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:ตั๋งโต๊ะและผู้เกี่ยวข้อง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
โกซุ่น

โกซุ่น หรือ กอสุ้น (Gao Shun; p=Gāo Shùn) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนพลของลิโป้ เป็นขุนพลกองหน้าให้ลิโป้หลายครั้ง ครั้งหนึ่ง ลิโป้ได้ให้โกซุ่นกับเตียวเลี้ยวล้อมเมืองเสียวพ่ายของเล่าปี่ไว้ โจโฉจึงส่งแฮหัวตุ้น แฮหัวเอี๋ยน ลิเตียน ลิยอยไปช่วยเล่าปี่ โกซุ่นได้รบกับแฮหัวตุ้น และแกล้งแพ้ ให้โจเสงทหารคนสนิทยิงเกาทัณฑ์ถูกลูกตาของแฮหัวตุ้น แฮหัวตุ้นดึงเกาทัณฑ์ออกมาลูกตาได้ติดเกาทัณฑ์มาด้วยจึงกินลูกตานั้นไป และเข้าสังหารโจเสงทำให้ทหารโกซุ่นเสียขวัญ แต่โกซุ่นทำศึกชนะแฮหัวตุ้นได้ จนต้องยกทัพกลับ เมื่อโจโฉยึดเมืองแห้ฝือจับตัวลิโป้ได้ โกซุ่นได้ถูกนำตัวมาไต่สวนด้วย และถูกตัดสินให้ถูกประหาร
หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:นายทหารของลิโป้
ฮันต๋ง

ฮันต๋ง หรือในภาษาจีนกลางว่า ฮั่น ตั่ง (p=Hàn Dăng; เสียชีวิต ค.ศ. 227) เป็นขุนพลแห่งง่อก๊กที่รับใช้ขุนพลซุนกวนในช่วงปลายราชวงศ์ฮั่นตะวันออกถึงต้นยุคสามก๊กของจีน เขารับใช้ตระกูลซุนตั้งแต่ซุนเกี๋ยน (บิดาของซุนกวน) ถึงซุนเซ็ก (พี่ชายของซุนกวน)p=295 เขาเข้ารับราชการกับซุนเกี๋ยนในเวลาไล่เลี่ยกับเทียเภาและอุยกาย มีความสามารถในการรบ ทำศึกมีความชอบหลายครั้ง รวมถึงการมีบทบาทในศึกผาแดงอีกด้วย

**ช่วงชีวิต**

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- isbn=978-90-04-15605-0- location=Canberra- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).- ซือหม่า กวาง (1084). จือจื้อทงเจี้ยน.
หมวดหมู่:ขุนพลของง่อก๊ก
บิต๊ก

บิต๊ก หรือในภาษาจีนกลางว่า หมี จู๋ ( ค.ศ. 165–221) ชื่อรอง จื่อจ้ง เป็นขุนพลและขุนนางชาวจีนที่รับใช้ขุนศึกเล่าปี่ในช่วงปลายราชวงศ์ฮั่นตะวันออก ในยุคสามก๊กหลังเล่าปี่สถาปนาจ๊กก๊ก เขายังเป็นพี่เขยของเล่าปี่ เนื่องจากบิฮูหยิน น้องสาวแต่งงานกับเล่าปี่ เป็นพี่ชายของบิฮองซึ่งต่อมาเป็นผู้มีส่วนร่วมในการเสียชีวิตของกวนอู เดิมเป็นขุนนางของโตเกี๋ยม เจ้าเมืองชีจิ๋ว เมื่อโตเกี๋ยมตายจึงอยู่รับใช้เล่าปี่ต่อไป

**ประวัติ**
พื้นฐานของบิต๊กนั้น เป็นครอบครัวร่ำรวยในเมืองชีจิ๋ว เป็นคนดีมีคุณธรรม ต่อมามีเทพธิดาแห่งไฟนางหนึ่งรับบัญชาจากสวรรค์ให้ลงมาเผาบ้านของบิต๊ก นางลงมาที่ชีจิ๋วแล้วแปลงกายเป็นหญิงสาวรูปงาม เมื่อเห็นบิต๊กนั่งเสลี่ยงกำลังกลับบ้าน หญิงจำแลงขอนั่งเสลี่ยงไปด้วย บิต๊กก็อนุญาต เมื่อหญิงจำแลงนั่งเสลี่ยง ก็เห็นว่า บิต๊กเป็นคนดีไม่ลวนลามผู้หญิง เมื่อถึงบ้าน หญิงจำแลงได้คืนร่างกลับมาเป็นเทพธิดา แล้วบอกบิต๊กว่า "ข้าได้รับบัญชาจากสวรรค์ให้มาเผาบ้านเจ้า คืนนี้เจ้างจงรีบเก็บข้าวของและครอบครัวให้ออกจากที่นี่ให้เร็วที่สุด" บิต๊กได้ยินเช่นนั้นจึงทำตาม

**ยุทธการปราบลิโป้**
ค.ศ. 194 โตเกี๋ยม เจ้าเมืองชีจิ๋วตายไปแล้ว เล่าปี่ได้ครองเมืองแทน ช่วงนั้นลิโป้เกิดการรบกับโจโฉที่กุนจิ๋ว ซึ่งโจโฉได้ชัยชนะ ลิโป้หนีตายและรีบขอความช่วยเหลือจากอ้วนเสี้ยว แต่อ้วนเสี้ยวส่งทหารช่วยโจโฉตีทางด้านหลัง ลิโป้เลยหนีไปพึ่งใบบุญเล่าปี่ บิต๊กกล่าวกับเล่าปี่ว่า “น้ำใจลิโป้นั้นหยาบช้าร้ายกาจดังเสือ บัดนี้ตกถังอยู่ แลท่านจะไปรับขึ้นมาไว้นั้น นานไปมีกำลังขึ้นก็จะทำอันตรายแก่คนทั้งปวง” แต่เล่าปี่ยังรับลิโป้เข้ามา สุดท้ายต้องเสียเมืองให้ลิโป้ตามที่บิต๊กคาดการณ์ไว้ ต่อมาบิต๊กได้ร่วมมือกับสองพ่อลูกตันกุ๋ย ตันเต๋ง ทำอุบายโดยให้ลิโป้กับตันก๋งรบกันเองที่ด่านเสียวกวน ให้บิต๊กกับบิดายึดเมือง ส่วนเสียวพ่ายตันเต๋งจะยึดไว้เอง เมื่อลิโป้หลงกลและจนตรอกอยู่ที่แห้ฝือ สุดท้าย ลิโป้ถูกจับประหารชีวิต ใน ค.ศ. 198

**ศึกเซ็กเพ็ก**
ต่อมาโจโฉพิชิตภาคเหนือได้สำเร็จ ก็เบนดาบชี้เป้าหมายต่อไป ก็คือเล่าเปียวกับซุนกวน ซึ่งเล่าเปียวตายไปแล้ว เล่าปี่ลี้ภัยอยู่กับเล่ากี๋ที่เมืองกังแฮ ทางด้านซุนกวนตกลงยินดีเป็นมิตรกับเล่าปี่ทำศึกต่อต้านโจโฉ ครั้งหนึ่งจิวยี่ แม่ทัพง่อก๊ก คิดอุบายสังหารขงเบ้ง ซึ่งระหว่างนั้นเล่าปี่ส่งบิต๊กไปดูลาดเลาว่าขงเบ้งเป็นอย่างไรบ้าง ซึ่งจิวยี่เห็นเป็นโอกาสดี จึงให้บิต๊กเข้าค่าย แล้วบอกกับบิต๊กว่า"ข้านั้นอยากเชิญท่านเล่าปี่มาวางแผนกำจัดโจโฉ ขอกรุณาท่านบิต๊กไปแจ้งเรื่องนี้ให้นายของท่านทราบด้วย" บิต๊กไม่รู้เล่ห์ของจิวยี่ จึงกลับไปรายงานเล่าปี่แบบตรงๆ เล่าปี่จึงเดินทางพร้อมกับกวนอู ทหารจิวยี่ที่ดักซุ่มอยู่ก็มิกล้าลงมือ ด้วยว่าง้าวนิลมังกรของกวนอูนั้นสามารถปลิดชีพศัตรูได้ทุกเมื่อ

**บั้นปลายชีวิต**
บิต๊กนั้นได้รับการแต่งตั้งยศเป็น "นายพลผู้ปลอบขวัญชาวฮั่น" จากเล่าปี่ หลังจากที่บิฮอง น้องชายของตนเองมีส่วนทำให้กวนอูต้องตายนั้น บิต๊กเดินทางเพื่อขอรับโทษจากเล่าปี่ แต่เล่าปี่ยกโทษให้ แต่ทำให้บิต๊กรู้สึกละอายใจและตรอมใจตาย ใน ค.ศ. 221

**ดูเพิ่ม**
 รายชื่อบุคคลในยุคสามก๊ก

**หมายเหตุ**
# none 麋竺 มักพิมพ์(ผิด)เป็น 糜竺 ในวรรณกรรมสามก๊กที่ยังตีพิมพ์อยู่

**อ้างอิง**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:จ๊กก๊ก
หมวดหมู่:โตเกี๋ยมและผู้เกี่ยวข้อง
หมวดหมู่:ขุนพลของเล่าปี่
หมวดหมู่:ผู้ดำรงตำแหน่งทางการเมืองในมณฑลชานตง
ตังสิด

ตังสิด (Dong Xi) เป็นขุนพลแห่งง่อก๊ก รับราชการมาตั้งแต่สมัยซุนเซ็กถึงซุนกวน เป็นผู้สังหารเงียมแปะฮอ แล้วมาสวามิภักดิ์ต่อซุนเซ็ก
ตังสิดเริ่มรับใช้ง่อก๊กในสมัยของซุนเซ็ก  เขาได้รับการเลื่อนตำแหน่งมีทหารมากขึ้นเรื่อย ๆ จากความสำเร็จในการปราบโจรกบฏและช่วยซุนเซ็กยึดครองดินแดนเจียงตง เมื่อครั้งซุนเซ็กเสียชีวิต  เขาเป็นอีกคนหนึ่งที่สนับสนุนซุนกวนขึ้นครองอำนาจต่อ  ในการศึกกับหองจอ  ตังสิดและเล่งทองนำทหารร้อยนายเข้าจัดการแพธนูของหองจอ โดยตังสิดเป็นคนตัดเชือกที่ล่ามแพไว้เอง  ในศึกปากแม่น้ำยี่สูกับโจโฉ  ตังสิดได้รับมอบหมายให้ดูแลเรือรบห้าชั้น  แต่เกิดพายุใหญ่ทำให้เรือพลิกคว่ำ  แต่ตังสิดเลือกที่จะไม่ละทิ้งหน้าที่  ทำให้เขาเสียชีวิตจากเรือล่มในครั้งนั้น

**รายชื่อบุคคลที่ถูกสังหารโดยตังสิด**
 เงียมแปะฮอ

**อ้างอิง**
 http://asia-search.com/forum/index.php?topic=158.msg2039 date=2010-12-16 
หมวดหมู่:บุคคลที่เกิดในคริสต์ศตวรรษที่ 2
หมวดหมู่:ง่อก๊ก
หมวดหมู่:บุคคลในยุคสามก๊ก
หมวดหมู่:บุคคลจากหนิงปัว
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:เสียชีวิตจากการจมน้ำ
เงียมแปะฮอ

เงียมแปะฮอ (Yan Baihu; s=严白虎) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นเจ้าเมืองต๋องง่อ ในยุคสามก๊ก และตั้งตนเป็นอ๋องแห่งต๋องง่อ เมื่อซุนเซ็กทำการรวบรวมกังตั๋ง ได้ทำการตีเงียมแปะฮอที่ต๋องง่อ เงียมแปะฮอสู้ไม่ได้ จึงไปขอร้องอ่องหลองให้มาช่วยรบ แต่อ่องหลองก็แพ้ยับเยิน เงียมแปะฮอจึงหนีไปที่ตำบลอิข้อง ต่อมาได้ถูกตังสิดสังหาร
งีเยมแปะฮอ
ตันบู

ตันบู มีชื่อในภาษาจีนกลางว่า เฉิน อู่ ( ค.ศ. 177 - 215) ชื่อรอง จือเลี่ย (子烈) เป็นขุนพลที่รับใช้ภายใต้ขุนศึก ซุนกวน ในช่วงปลายสมัย ราชวงศ์ฮั่นตะวันออก ก่อนหน้านี้เขารับใช้ภายใต้ ซุนเซ็ก พี่ชายของซุนกวน

**ประวัติ**
ตันบูมาจากอำเภอซงจือ เมืองโลกั๋ง ซึ่งปัจจุบันอยู่ในเทศมณฑลซู่ซง (宿松县) มณฑลอานฮุย เขาสูงประมาณ 181–186 ซม. เมื่อเขาอายุประมาณ 17 ปี เขาเดินทางไปที่สิ่วชุ่นเพื่อพบกับซุนเซ็ก ซึ่งตอนนั้นเป็นผู้ใต้บังคับบัญชาของอ้วนสุด ต่อมา ตันบูเข้าร่วมกับซุนเซ็กในการพิชิตดินแดนกังตั๋งในช่วงทศวรรษที่ 190 และได้รับแต่งตั้งให้เป็น 別部司馬 จากการมีส่วนร่วมในการรบ

**ในนิยาย สามก๊ก**

**หมายเหตุ**

**อ้างอิง**

**ข้อมูล**
 Chen, Shou (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).- Luo, Guanzhong (คริสต์ศตวรรษที่ 14). สามก๊ก (ซันกั๋วเหยี่ยนอี้).- Pei, Songzhi (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
หมวดหมู่:บุคคลที่เกิดในคริสต์ศตวรรษที่ 2
หมวดหมู่:ง่อก๊ก
หมวดหมู่:บุคคลในยุคสามก๊ก
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
ซุนเสียว

ซุนเสียว (ค.ศ. 188–241)p=775 มีชื่อในภาษาจีนกลางว่า ซุน เฉา (p=Sūn Sháo) ชื่อโดยกำเนิด ยฺหวี เฉา (p=Yú Sháo) ชื่อรอง กองเล หรือในภาษาจีนกลางว่า กงหลี่ (p=Gōnglǐ) เป็นขุนพลของรัฐง่อก๊กในยุคสามก๊กของจีน ซุนเซ็กขุนศึกในช่วงปลายยุคราชวงศ์ฮั่นตะวันออกมอบชื่อสกุล "ซุน" ให้กับซุนเสียวแต่ไม่เคยรับซุนเสียวเป็นบุตรบุญธรรม ลุงของซุนเสียวคือซุน เหอ (孫河) หรือชื่อเดิม ยฺหวี เหอ (俞河) ซึ่งได้รับเข้าตระกูลซุนโดยซุนเกี๋ยน มีการบันทึกว่าซุนเสียวเป็นชายรูปงามและสูงแปดฉื่อ (ประมาณ 184 เซนติเมตร)

**ดูเพิ่ม**
 พงศาวลีง่อก๊ก#ซุน เหอ (ปั๋วไห่)- รายชื่อบุคคลในยุคสามก๊ก

**อ้างอิง**

**บรรณานุกรม**
 cite book|author=ตันซิ่ว|author-link=ตันซิ่ว|editor=เผย์ ซงจือ|editor-link=เผย์ ซงจือ|trans-title=สามก๊กจี่|title=三國志|publisher=Dingwen Printing|orig-year=คริสต์ทศวรรษ 280 หรือ คริสต์ทศวรรษ 290|place=Taipei|year=1977- isbn=9789004156050- archive-date=2007-06-07- place=Stanford- cite book|editor=ซือหม่า กวาง|editor-link=ซือหม่า กวาง|title=資治通鑒|trans-title=จือจื้อทงเจี้ยน|orig-year=1084|location=Beijing|publisher=Zhonghua Publishing House|year=1956
หมวดหมู่:ขุนพลของง่อก๊ก
Nepenthes sanguinea

Nepenthes sanguinea ( จากภาษาละติน: sanguineus = สีแดงเลือด ) เป็นหม้อข้าวหม้อแกงลิงขนาดใหญ่ ที่พบในคาบสมุทรมลายูขึ้นสูงจากระดับน้ำทะเล 900-1800 เมตร หม้อมีหลายขนาดสูงตั้งแต่ 10-30 เซนติเมตร มีสีเขียวและเหลืองถึงส้มและแดงผนังด้านในหม้อเป็นจุดผสมกันระหว่าง 2 สีหลัก
ในประเทศไทยพบที่ทางภาคใต้ตอนล่างของไทยที่จังหวัดยะลา ขึ้นตามยอดเขาในป่าดิบเขาที่เปิดโล่ง ระดับความสูง 1200-1500 เมตร

**ลักษณะทางพฤกษศาสตร์**
Nepenthes sanguinea เป็นไม้เลื้อยไต่ ลำต้นเป็นเหลี่ยมมน มีต่อมสีแดงกระจายทั่วไปตามส่วนต่างๆ ใบเดี่ยวเรียงสลับ รูปใบพาย กว้างตอนปลาย ยาว 20 ซม. ใบตามลำต้นช่วงปลายมีขนาดเล็กกว่า ปลายใบมนหรือแหลม โคนใบแคบ ใบโอบรอบต้น ปลายเส้นกลางใบยื่นยาวเป็นสายดิ่ง สีเขียวมีแต้มสีน้ำตาลแดงทั่วไป มีขนสีน้ำตาลแดง 4-6 แฉก กระจาย
หม้อล่างรูปรีกว้าง ยาว 13-25 ซม. มีปีก 2 ปีกชายครุยด้านหน้า กว้าง 0.2-0.4 ซม. ขอบชายครุย ยาว 0.4-0.6 ซม. หม้อบนรูปทรงกระบอกแคบยาว 13-27 ซม. ปีกเป็นชายครุยน้อยกว่า
ช่อดอกเป็นช่อแบบช่อกระจุกแยกแขนงสั้นๆ ช่อดอกเพศผู้ยาว 35-65 ซม. ก้านช่อยาว 10-25 ซม. ช่อดอกเพศเมียสั้นกว่า และดอกมีขนาดเล็กกว่า แต่ละช่อแขนงมี 2-3 ดอก กลีบรวม 4 กลีบ เรียงซ้อนเหลื่อม รูปรี ยาวประมาณ 0.3 ซม. เกสรเพศผู้ติดกันเป็นหลอด ยาว 0.2-0.3 ซม. รังไข่ 4 ช่อง ผลแบบแคปซูล แตกตามยาว ยาว 2-2.5 ซม. เมล็ดจำนวนมาก รูปเส้นด้าย ยาวประมาณ 1 ซม.

**การปลูกเลี้ยง**
หม้อข้าวหม้อแกงลิงที่สูงชนิดนี้สามารถปลูกเลี้ยงตรงบริเวณขอบหน้าต่างหรือบริเวณที่ร่มรำไรในบริเวณนอกอาคาร แต่ให้ดีควรปลูกเลี้ยงด้วยตู้เลี้ยง (Vivarium) แต่มีข้อแม้ว่าต้องมีขนาดให้ใหญ่พอที่จะใส่มัน

**ลูกผสมทางธรรมชาติ**
 ? N. albomarginata × N. sanguinea- N. macfarlanei × N. sanguinea- N. ramispina × N. sanguinea

**อ้างอิง**
 downloaded=11 May 2006- Shivas, R.G. 1983. PDFlink| Nepenthes of Gunung Ulu Kali.|1.54 MiB Carnivorous Plant Newsletter 12 (3) : 65–67.

**แหล่งข้อมูลอื่น**
 Danser, B.H. 1928.  40. Nepenthes sanguinea LINDL. In: The Nepenthaceae of the Netherlands Indies. Bulletin de Jardin de Botanique, Buitenzorg, Série III, 9 (3–4) : 249–438.
หมวดหมู่:หม้อข้าวหม้อแกงลิง
สปีด (วงดนตรี)

สปีด (SPEED) เป็นวงดนตรีแนว เจป็อป จาก จังหวัดโอกินาวะ ประเทศญี่ปุ่น. พวกเขาเปิดตัวค่ายเพลงหลักเมื่อวันที่ 5 สิงหาคม พ.ศ. 2539 และประสบความสำเร็จในทันที ในที่สุดพวกเขาก็จะกลายเป็นเกิร์ลกรุ๊ปที่ประสบความสำเร็จมากที่สุดในเอเชียด้วยยอดขายซิงเกิลและอัลบั้มมากกว่า 20 ล้านแผ่นในเวลาเพียงสามปีแปดเดือน. พวกเขายุบวงเมื่อวันที่ 31 มีนาคม พ.ศ. 2543 เพื่อทำงานเดี่ยวและเรียนหนังสือ.

**สมาชิก**

**ประวัติ**

**ผลงาน**

**ซิงเกิล**
 05.08.1996 Body & Soul- 18.11.1996 STEADY- 26.03.1997 Go!Go!Heaven- 06.08.1997 Wake Me Up!- 15.10.1997 White Love- 18.02.1998 my graduation- 01.07.1998 ALIVE- 28.10.1998 ALL MY TRUE LOVE- 17.02.1999 Precious Time- 19.05.1999 Breakin' out to The Morning- 03.11.1999 Long Way Home- 12.12.2001 ONE MORE DREAM- 27.08.2003 Be My Love- 27.11.2003 Walking in the rain

**อัลบั้ม**
 21.05.1997 Starting Over- 29.04.1998 Rise- 16.12.1998 Moment (Compilation)- 22.12.1999 Carry On my way- 29.03.2000 Dear Friends 1 (Compilation)- 29.03.2000 Dear Friends 2 (Compilation)- 19.12.2001 One More Dream + Remix
(อลบั้มบันทึกการแสดงสดคอนเสิร์ต)- 27.11.2003 BRIDGE- 25.02.2004 Best Hits Live ~ Save the Children SPEED LIVE 2003 (อลบั้มบันทึกการแสดงสดคอนเสิร์ต)

**วิดีโอ**
 19.11.1997 SPEED FIRST LIVE Starting Over from ODAIBA (VHS) - 18.03.1998 SPEED VIDEO CLIPS SPEED SPIRITS (VHS)- 20.01.1999 SPEED // TOUR RISE IN TOKYO DOME (VHS)- 01.03.2000 SPEED FINAL DOME TOUR REAL LIFE (VHS)- 27.09.2000 SPEED VIDEO CLIPS SPEED SPIRITS II (VHS)- 20.12.2000 SPEED SPIRITS COMPLETE (DVD)- 18.09.2003 SPEED FIRST LIVE Starting Over from ODAIBA (DVD)- 18.09.2003 SPEED // TOUR RISE IN TOKYO DOME (DVD)- 18.09.2003 SPEED FINAL DOME TOUR REAL LIFE (DVD)- 22.10.2003 SPEED VIDEO CLIPS SPEED SPIRITS (DVD)- 22.10.2003 SPEED VIDEO CLIPS SPEED SPIRITS II (DVD)- 25.12.2003 SPEED Save the Children SPEED LIVE 2003 (DVD)

**ภาพยนตร์**
 11.07.1998 Andromedia

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2008-06-21  -  ข้อมูลภาพยนตร์เรื่อง Andoromedia 
หมวดหมู่:กลุ่มดนตรีสัญชาติญี่ปุ่น
หมวดหมู่:นักร้องกลุ่มญี่ปุ่น
หมวดหมู่:นักร้องกลุ่มญี่ปุ่นผู้หญิง
หมวดหมู่:เกิร์ลกรุปญี่ปุ่น
แม่แบบ:Clade/doc

==แม่แบบนี้ใช้อย่างไร?**
นี้คือแม่แบบที่ใช้วาดภาพแผนผังต้นไม้ ที่ข้อความสามารถคลิ๊กลิ้งได้ มันเหมาะกับการใช้แสดงถึงแผนผังต้นไม้ของการวิวัฒนาการเป็นพิเศษ
produces
produces
produces
produces

**เทคนิค**
หนทางง่ายๆที่จะสร้างแผนภาพวิวัฒนาการชาติพันธุ์ขนาดใหญ่โดยใช้รูปแบบสมมุติขึ้นมาก่อนและค่อยๆแก้ไขให้เหมาะสมกับที่เราจะใช้ 
# เริ่มด้วยสร้างรูปแบบ ((a,b),(c,d))
# แทนที่ "(" ด้วย 
# แทนที่จุลภาคด้วยแท่ง ใส่หมายเลขและเครื่องหมายเท่ากับหลังแท่ง
# แก้ไขป้ายตามต้องการ

**Using a box**
You can nest the templates and use links around the text. You may use non-breaking spaces (&nbsp;) to obtain spaces or to have labels that have spaces.
The entire cladogram can be placed in a box so that text flows nicely around it.
enclose within 
Sample of a hack that misuses Template:Userboxtop 
ast:Plantía:Clade
dsb:Pśedłoga:Clade
en:Template:Clade
eo:Ŝablono:Klado
es:Plantilla:Clado
fr:Modèle:Clade
gl:Modelo:Clade
he:תבנית:קלד
hsb:Předłoha:Clade
it:Template:Clade
ja:Template:Clade
nl:Sjabloon:Clade
pl:Szablon:Klad
ru:Шаблон:Clade
zh:Template:Clade
โรงพยาบาลสมเด็จพระยุพราชฉวาง

โรงพยาบาลสมเด็จพระยุพราชฉวาง เป็นโรงพยาบาลชุมชนในสังกัดกระทรวงสาธารณสุข ตั้งอยู่เลขที่ 20 หมู่ที่ 8 ตำบลไสหร้า อำเภอฉวาง จังหวัดนครศรีธรรมราช เนื้อที่ 68 ไร่ 1 ตารางวา ก่อสร้างด้วยเงินมูลนิธิโรงพยาบาลสมเด็จพระยุพราช ที่รัฐบาลและประชาชนทั่วประเทศได้ร่วมกันก่อตั้งขึ้นใน พ.ศ. 2520 ในสมัยรัฐบาลนายกรัฐมนตรีศาสตราจาย์ธานินทร์ กรัยวิเชียร เพื่อสร้างโรงพยาบาลในการให้บริการแก่ประชาชน ผู้เจ็บป่วยในท้องถิ่นทุรกันดารห่างไกลการคมนาคม และเพื่อเพื่อน้อมเกล้าน้อมกระหม่อมถวายเป็นของขวัญแด่พระบาทสมเด็จพระเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เนื่องในวโรกาสพระราชพิธีอภิเษกสมรส 3 มกราคม พ.ศ. 2520 และทรงดำรงตำแหน่งนายกกิตติมศักดิ์ของมูลนิธิโรงพยาบาลสมเด็จพระยุพราช

**ประวัติ**
โรงพยาบาลสมเด็จพระยุพราชฉวาง  เริ่มก่อสร้างเมื่อ พ.ศ. 2520 เป็นโรงพยาบาลขนาด 30 เตียง พระบาทสมเด็จพระเจ้าอยู่หัว  (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) ได้เสด็จพระราชดำเนินทรงวางศิลาฤกษ์ เมื่อวันอาทิตย์ที่ 7 สิงหาคม พ.ศ. 2520 โดยห้างหุ้นส่วนจำกัดสุธนก่อสร้างและการค้า เป็นผู้รับเหมาดำเนินการในการก่อสร้าง ในวงเงินงบประมาณ 8,680,000.- บาท (แปดล้านหกแสนแปดหมื่นบาทถ้วน) การก่อสร้างแล้วเสร็จเมื่อปลาย พ.ศ. 2521 เริ่มเปิดบริการแก่ประชาชนในเดือนกุมภาพันธ์  พ.ศ. 2522 จนกระทั่งถึง วันที่ 1 มีนาคม พ.ศ. 2522 ก็ทรงได้รับพระมหากรุณาธิคุณจากพระบาทสมเด็จพระเจ้าอยู่หัว (เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนิน ทรงเปิดโรงพยาบาลสมเด็จพระยุพราชฉวาง อย่างเป็นทางการ
ก่อนที่โรงพยาบาลจะเปิดทำการในสถานที่ใหม่ที่ ตำบลไสหร้า (ที่ตั้งของโรงพยาบาลในปัจจุบัน) เจ้าหน้าที่ของโรงพยาบาลส่วนใหญ่ ปฏิบัติงานที่ศูนย์การแพทย์ อำเภอฉวาง ซึ่งตั้งอยู่ ณ สำนักงานสาธารณสุขอำเภอฉวาง ในปัจจุบัน ในครั้งนั้นมีนายแพทย์จรูญ เค้าไพบูลย์ เป็นผู้อำนวยการศูนย์การแพทย์ ได้ย้ายมาปฏิบัติงานที่โรงพยาบาลสมเด็จพระยุพราชฉวาง ที่ตั้งอยู่ ณ ตำบลไสหร้า และนายแพทย์จรูญ เค้าไพบูลย์ ได้รับการแต่งตั้งให้เป็นผู้อำนวยการคนแรก ใน พ.ศ. 2522 จากการให้บริการแก่ประชาชนตั้งแต่ พ.ศ. 2522 เป็นต้นมา ปริมาณของผู้รับบริการได้เพิ่มมากขึ้นเป็นลำดับ  จนกระทั่งในปี  พ.ศ. 2525 ได้รับการยกฐานะจากโรงพยาบาลชุมชน ขนาด 30 เตียง ขึ้นเป็นโรงพยาบาลชุมชน ขนาด 60 เตียง จนถึง พ.ศ. 2541 จึงได้ยกฐานะขึ้นอีกครั้ง เป็นโรงพยาบาลชุมชนขนาด 90 เตียง ถึงปัจจุบัน

**ทำเนียบผู้บริหาร **
ตั้งแต่เริ่มก่อตั้ง จนถึงปัจจุบัน โรงพยาบาลสมเด็จพระยุพราชฉวาง มีผู้อำนวยการ  9 ท่าน

**อ้างอิง**

**ดูเพิ่ม**
โรงพยาบาลสมเด็จพระยุพราช

**แหล่งข้อมูลอื่น**
Chawang-Crown-Prince-Hospital/120966767956323
*http://www.cp-hosp.or.th/v1/thai_version/cha_wang/index.htm date=2009-08-30 
*http://www.cp-hosp.or.th/display/index.php date=2009-04-13  มูลนิธิโรงพยาบาลสมเด็จพระยุพราช
สมเด็จพระยุพราชฉวาง
ฉวาง
หมวดหมู่:สิ่งก่อสร้างในอำเภอฉวาง
Nepenthes fallax

Nepenthes fallax ( มาจากภาษาละติน: fallax = ปลอม, ไม่จริง) เป็นหม้อข้าวหม้อแกงลิงถิ่นเดียวของเกาะบอร์เนียว มีหม้อทรงกรวยสวยสูงประมาณ 15 เซนติเมตร
ในอนุกรมวิธานยังมีความสับสนกันอยู่ ตั้งแต่ N. stenophylla ถูกพรรณนาถึงรูปร่างลักษณะเป็นครั้งแรก N. fallax มีความคล้ายคลึงกับ N. stenophylla หลายประการยกเว้นที่รูปร่างของฝาหม้อจากตัวอย่างของ N. fallax มีฝารูปวงกลม ส่วน N. stenophylla ยาวแคบ อย่างไรก็ตามลักษณะของ N. stenophylla มีฐานมาจากต้นไม้ที่เพาะเมล็ดในเรือนกระจกในอังกฤษ และรูปทรงของฝาอาจผิดปรกติได้ซึ่งเป็นผลมาจากสภาวะและสิ่งแวดล้อมที่ทำเลียนแบบขึ้นมา
ในเอกสารสัมนา "The Nepenthaceae of the Netherlands Indies  (หม้อข้าวหม้อแกงลิงแห่งหมู่เกาะอินเดียตะวันออกของดัตช์) " ของบี.เอช. แดนเซอร์ (B. H. Danser) ระบุบให้ N. fallax เป็นชื่อพ้องของ N. stenophylla ความเห็นนี้ได้รับการสนับสนุนด้วยผู้แต่งบางคนในภายหลัง
อย่างไรก็ตามในอนุกรมวิธาน เจน สเชลาเลอร์ (Jan Schlauer) พิจารณาแบ่งออกเป็น 2 ชนิดบนพื้นฐานของของรูปร่างของฝาหม้อ

**ลูกผสมทางธรรมชาติ**
 N. fallax × N. lowii- N. fallax × N. rajah- N. fallax × N. reinwardtiana- N. fallax × N. tentaculata- N. fallax × N. veitchii

**อ้างอิง**
 downloaded=10 May 2006 Listed as Vulnerable (VU D2 v2.3).- Sacilotto, R. 2004.  Experiments with highland Nepenthes seedlings: A Summary of Measured Tolerances. Carnivorous Plant Newsletter 33 (1) : 26–31.

**แหล่งข้อมูลอื่น**
  Nepenthes fallax ในแหล่งที่อยู่ตามธรรมชาติ date=2008-05-11 
หมวดหมู่:หม้อข้าวหม้อแกงลิง
ค่าย

ค่าย  สื่อถึงกิจกรรมที่ถูกจัดขึ้นนอกสถานที่ ตามวัตถุประสงค์หลักของโครงการ ในระดับประถมศึกษาและมัธยมศึกษาการเข้าค่ายซึ่งจัดโดยโรงเรียนเป็นกิจกรรมภาคบังคับสำหรับนักเรียน เช่น ค่ายลูกเสือ หรือ ยุวกาชาด ในระดับอุดมศึกษาการออกค่ายเป็นกิจกรรมนอกหลักสูตรรวมถึงการทำกิจกรรมเพื่อสังคม (voluntary works for charity) กิจกรรมค่ายส่วนหนี่งถูกจัดขึ้นโดยภาคเอกชนซึ่งมุ่งหวังกำไรและมีจุดประสงค์แตกต่างกันไป เช่น ค่ายฤดูร้อน (summer camp) หรือ ค่าย YMCA

**ค่ายอาสา**
ค่ายอาสาหรือค่ายอาสาสมัครถูกจัดขึ้นอย่างน้อยปีละหนึ่งครั้งโดยชมรมค่ายอาสาสมัครภายใต้มหาวิทยาลัยและวิทยาลัยทั่วประเทศ วัตถุประสงค์หลักของค่ายสามารถแบ่งได้เป็น 2 กลุ่มใหญ่ คือ 
# มุ่งเน้นการพัฒนาของชาวค่าย ทั้งแนวความคิด ความเข้าใจ และมุมมองต่อสังคมหรือการศึกษาภูมิป้ญญาชาวบ้านเพื่อส่งเสริมให้บุคคลมีความรับผิดชอบต่อสังคม
# มุ่งเน้นการพัฒนาชุมชน โดยการก่อสร้างสาธารณูปโภค หรือ พัฒนาองค์ความรู้ของชุมชน
หมวดหมู่:สังคมมนุษย์
นิกิ เลาดา

แอนเตรียส นิโกลาส "นิกิ" เลาดา (เกิด 22 กุมภาพันธ์ ค.ศ. 1949 - 20 พฤษภาคม ค.ศ. 2019 ที่ เวียนนา )  เป็นนักแข่งรถ นักบิน และนักธุรกิจชาวออสเตรีย  อดีตแชมเปียนโลก ฟอร์มูลาวัน 3 สมัย ในปี พ.ศ. 2518, 2520 และ 2527  
นิกิ เลาดา มีชื่อเสียงจากการเป็นนักแข่งรถให้กับทีม เฟอร์รารี ระหว่างปี พ.ศ. 2517 ถึง 2520 และได้แชมป์โลกประจำปี พ.ศ. 2518 และ 2520 ก่อนจะเลิกขับไปในปี พ.ศ. 2521 ด้วยเหตุผลว่า "ขาดแรงบันดาลใจ" เขาหันไปเป็นนักบิน ก่อตั้งสายการบินชื่อ เลาดาแอร์ 
ในปี พ.ศ. 2525 นิกิ เลาดา กลับมาแข่งรถอีกครั้ง เพื่อหารายได้เป็นทุนในการบริหารสายการบินของเขา เขาร่วมทีม แมคลาเรน และได้แชมเปียนโลกสมัยที่สาม ในปี พ.ศ. 2527 โดยมีคะแนนชนะ อแลง พรอสต์ เพื่อนร่วมทีมเพียง 0.5 คะแนน (เลาดา ได้ 72 คะแนน ส่วนพรอสต์ ได้ 71.5 คะแนน)
นิกิ เลาดา ปลดเกษียณจากการขับรถแข่ง ในปี พ.ศ. 2528 และกลับไปบริหารสายการบินเลาดาแอร์ โดยหลายครั้งเขาทำหน้าที่นักบินที่หนึ่งด้วยตัวเอง  ในปี พ.ศ. 2543 สายการบินเลาดาแอร์ของเขา กลายเป็นบริษัทในเครือของ ออสเตรียนแอร์ไลน์  นิกิ เลาดา ถูกขับออกจากบริษัท เขาจึงก่อตั้งสายการบินใหม่ ชื่อ  นิกิแอร์ ในปี พ.ศ. 2546
นิกิ เลาดา นักแข่งรถสูตรหนึ่งฟอร์มูล่าวันในตำนาน เสียชีวิตเมื่อวันที่ 20 พฤษภาคม พ.ศ. 2562 ในวัย 70 ปี หลังเผชิญกับปัญหาสุขภาพในช่วงบั้นปลายชีวิต โดยอดีตแชมพ์ Formula One 3 สมัย เพิ่งผ่านการปลูกถ่ายปอดไปเมื่อเดือนสิงหาคมปีที่ผ่านมา ขณะที่ต้นปีเจ้าตัวได้เข้ารับการรักษาในโรงพยาบาลอีกครั้งจากโรคหวัด  ล่าสุดครอบครัวของ Lauda ได้ออกแถลงการณ์ยืนยันว่า ตำนาน Formula One ได้จากโลกนี้ไปแล้วอย่างสงบ ครอบครัวของเขาออกแถลงการณ์ผ่านสื่อออสเตรียเมื่อวันอังคารที่ 21 พ.ค. ที่ผ่านมา

**สถิติการแข่งขัน**

**ดูเพิ่ม**
 เลาดาแอร์ เที่ยวบินที่ 004

**แหล่งข้อมูลอื่น**
หมวดหมู่:นักแข่งรถสูตรหนึ่งชาวออสเตรีย
หมวดหมู่:นักบินชาวออสเตรีย
หมวดหมู่:นักธุรกิจชาวออสเตรีย
หมวดหมู่:บุคคลจากเวียนนา
เหตุการณ์จิ้งคัง

เหตุการณ์จิ้งคัง เป็นส่วนหนึ่งของการรุกรานและอาชญากรรมสงครามที่เกิดขึ้นในปี ค.ศ. 1127 ระหว่างสงครามจิน-ซ่ง เมื่อกองกำลังของราชวงศ์จินที่นำโดยชาวนฺหวี่เจิน เข้าปิดล้อมและปล้นพระราชวังหลวงในเปี้ยนจิง (ปัจจุบันคือเมืองไคเฟิง) ซึ่งเป็นเมืองหลวงของราชวงศ์ซ่งเหนือ กองกำลังจินจับจักรพรรดิซ่งเหนือองค์ปัจจุบันคือจักรพรรดิซ่งชินจง พร้อมด้วยพระราชบิดาอดีตจักรพรรดิซ่งฮุ่ยจง และสมาชิกราชวงศ์หลายพระองค์ที่สืบสายพระโลหิตจากจักรพรรดิซ่งไท่จงและขุนนางจำนวนมากในราชสำนักซ่ง ชาวซ่งแห่งเปี้ยนจิงถูกทิ้งให้อยู่ตามลำพังหลังจากถูกบังคับให้จ่ายค่าไถ่จำนวนมหาศาลแก่จิน
เหตุการณ์ดังกล่าวถือเป็นการล่มสลายของราชวงศ์ซ่งเหนือซึ่งแต่เดิมควบคุมพื้นที่ส่วนใหญ่ของจีน สมาชิกราชวงศ์ซ่งหลายพระองค์ โดยเฉพาะ เจ้าโก้ว (ต่อมาคือจักรพรรดิซ่งเกาจง) สามารถหนีลงไปทางตอนใต้ของจีน ที่ซึ่งพวกเขาสถาปนาราชวงศ์ซ่งขึ้นใหม่ (รู้จักกันในประวัติศาสตร์ว่าราชวงศ์ซ่งใต้) ที่เมืองหลวงแห่งใหม่ หลินอัน (ปัจจุบันคือหางโจว) เหตุการณ์นี้ยังมีส่วนอย่างมากในการทำให้ทายาทของจักรพรรดิซ่งไท่จู่กลับสู่สายการสืบราชสันตติวงศ์โดยตรงแทนที่สายการสืบราชสันตติวงศ์ของจักรพรรดิซ่งไท่จง เนื่องจากลูกหลานของจักรพรรดิซ่งไท่จงส่วนใหญ่ถูกนำตัวไปที่จิน โดยจักรพรรดิเกาจง นับเป็นจักรพรรดิองค์สุดท้ายในสายของจักรพรรดิไท่จง

**อ้างอิง**
หมวดหมู่:ประวัติศาสตร์จีน
หมวดหมู่:การล่มสลายของจักรวรรดิจีน
หมวดหมู่:อาชญากรรมสงครามของจีน
สถานีย่อย:พรรณพฤกษา/กล่อง/อารัมภบท

Lorem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.
บริการพื้นที่บนอินเทอร์เน็ต

จำนวนผู้ใช้บริการพื้นที่บนอินเทอร์เน็ตในแต่ละประเทศ, พ.ศ. 2548
บริการพื้นที่บนอินเทอร์เน็ต (อังกฤษ: Internet Hosting Service) เป็นบริการที่ทำงานบนอินเทอร์เน็ตเซิร์ฟเวอร์ ที่อนุญาตให้องค์กรหรือนิติบุคคล ใช้งานเนื้อที่บนอินเทอร์เน็ต ซึ่งมีบริการในระดับต่างๆ และรูปแบบให้บริการในรูปแบบต่างๆ กันไป
รูปแบบบริการที่มักพบเห็นคือ บริการพื้นที่สำหรับเว็บไซต์ (Web Hosting) ซึ่งผู้ให้บริการส่วนใหญ่ มักรวมบริการพื้นที่สำหรับเว็บไซต์กับบริการอื่นๆ อาทิเช่น บริการพื้นที่สำหรับอีเมล (E-mail Hosting) เป็นต้น นอกจากนี้ยังมี บริการตั้ง DNS และ บริการจดทะเบียนโดเมน ควบคู่กันไป

**รูปแบบของบริการ**

**บริการแบบเต็มรูปแบบ**
 บริการเซิร์ฟเวอร์ให้เช่า (Dedicated hosting service) หรือ บริการการจัดการและจัดหาเซิร์ฟเวอร์ เป็นบริการที่ลูกค้าเป็นเจ้าของเครื่อง และสามารถจัดการทรัพยากรเครื่องได้เอง การจัดการบนเครื่องเซิฟเวอร์ยังสามารถร่วมไปถึง บริการตรวจตรา ว่าเซิฟเวอร์ว่าทำงานอยู่ตลอดเวลาอย่างเต็มประสิทธิภาพ, บริการสำรองข้อมูล, บริการปรับปรุงความปลอดภัย และ อื่นๆ ตามแต่ระดับการให้บริการ- บริการเซิร์ฟเวอร์เสมือนส่วนตัว (Virtual private server: VPS) เป็นเทคโนโลยีที่ให้เครื่องเซิฟเวอร์หนึ่งเครื่อง จำลองการทำงาน เสมือนเป็นเครื่องเซิฟเวอร์หลายๆ เครื่อง ภายในเครื่องเดียว ทำให้เป็นเอกเทศ และเป็นเสมือนเซิฟเวอร์ส่วนตัวของผู้ใช้บริการ- บริการวางเซิร์ฟเวอร์ ณ ส่วนกลาง (Co-Location Server หรือ โคโล) เป็นบริการการเชื่อมต่ออินเทอร์เน็ต ซึ่งผู้ใช้บริการจะเป็นผู้ดูแลระบบเองทั้งหมด โดยวางเครื่องของตนที่ส่วนกลางเชื่อมต่อระบบอินเทอร์เน็ต

**บริการอื่นๆ**
บริการที่มีข้อจำกัด หรือ มีข้อกำหนดในการใช้ซอฟต์แวร์ มีบริการต่างๆ ดังนี้ เช่น:- บริการพื้นที่สำหรับเว็บไซต์- บริการพื้นที่สำหรับอีเมล- บริการตั้ง DNS- เซิร์ฟเวอร์เกม- วิกิฟาร์ม

**ค่าใช้จ่ายในการแลกเปลี่ยนข้อมูล**
บริการพื้นที่บนอินเทอร์เน็ต จำเป็นต้องมีการเชื่อมต่อเข้ากับระบบอินเทอร์เน็ต ทำให้มีการแลกเปลี่ยนข้อมูล (Bandwidth/Data Transfer) ซึ่งอาจมีค่าบริการเสริม ขึ้นอยู่กับรูปแบบของบริการ และระดับการบริการ

**ดูเพิ่ม**
 ผู้ให้บริการอินเทอร์เน็ต
หมวดหมู่:บริการบนอินเทอร์เน็ต
หมวดหมู่:บริการการจัดการและการตลาด
เตงฮอง

เตงฮอง (เสียชีวิต ค.ศ. 271) มีชื่อในภาษาจีนกลางว่า ติง เฟิ่ง (p=Dīng Fèng) ชื่อรอง เฉิงเยฺวียน (p=Chéngyuān) เป็นขุนพลและขุนนางของรัฐง่อก๊กในยุคสามก๊กของจีนp=141

**ประวัติและการรับราชการช่วงต้น**
เตงฮองเป็นชาวอำเภอตันฉอง (安豐縣 อานเฟิงเซี่ยน) เมืองโลกั๋ง (廬江郡 หลูเจียงจฺวิ้น) ซึ่งอยู่ในอำเภอกู้ฉื่อ มณฑลเหอหนานในปัจจุบัน เริ่มรับราชการเป็นทหารภายใต้ขุนศึกซุนกวนในช่วงปลายราชวงศ์ฮั่น และได้รับการแต่งตั้งเป็นขุนนางเนื่องด้วยความกล้าหาญในการสู้รบ เตงฮองทำหน้าที่เป็นผู้ใต้บังคับบัญชาของขุนพลหลายนายที่อยู่ภายใต้ซุนกวน ได้แก่ กำเหลง ลกซุน และพัวเจี้ยง เตงฮองสู้รบในหลายสมรภูมิและเป็นที่รู้จักในเรื่องความกล้าหาญ เตงฮองได้รับบาดเจ็บในสนามรบหลายครั้งและสังหารผู้บัญชาการของศัตรูได้หลายคน รวมทั้งยึดธงของศัตรูได้ ทำให้เขาได้รับการเลื่อนขั้นเป็นขุนพลผู้ช่วย (偏將軍)

**รับใช้ซุนเหลียง**

**รับใช้ซุนฮิว**

**รับใช้ซุนโฮ**

**เสียชีวิต**
เตงฮองเสียชีวิตใน ค.ศ. 271 โดยไม่มีการบันทึกสาเหตุการเสียชีวิต
ใน ค.ศ. 2020-2021 มีการขุดพบหลุมศพอิฐสี่หลุมของเตงฮองและครอบครัวของเขาที่หนานจิง หลุมศพเหล่านี้ถูกปล้นทรัพย์สินไปแล้ว แต่พบหนังสือรับรองการซื้อขายที่ดินสี่แห่งที่จารึกบนอิฐในหลุมศพหนึ่ง ซึ่งระบุว่าผู้ครอบครองหลุมศพนี้คือเตงฮองและภรรยา หนังสือรับรองนี้ยังระบุเพิ้มเติมอีกว่าเตงฮองและภรรยาเสียชีวิตใน ค.ศ. 271 และ ค.ศ. 251 ตามลำดับ

**ครอบครัว**
ติง เฟิง (丁封) น้องชายเตงฮอง ก็รับใช้เป็นขุนพลในง่อก๊กและตำแหน่งสูงสุดที่ได้รับคือขุนพลทัพหลัง (後將軍) ติง เฟิงเสียชีวิตก่อนหน้าพี่ชาย

**ในวัฒนธรรมร่วมสมัย**
รูปเตงฮองจากเกม Romance Of The Three Kingdoms XI ของค่ายเกม KOEI
เตงฮองปรากฏเป็นตัวละครที่เล่นได้ครั้งแรกในชุดวิดีโอเกมไดนาสตีวอริเออส์ภาคเจ็ดของโคเอ

**หมายเหตุ**

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- isbn=978-90-04-15605-0
หมวดหมู่:ขุนพลของง่อก๊ก
หมวดหมู่:ขุนนางของง่อก๊ก
บริการวางเซิร์ฟเวอร์ ณ ส่วนกลาง

บริการวางเซิร์ฟเวอร์ ณ ส่วนกลาง (Co-location center: colo โคโล) เป็นรูปแบบของศูนย์ข้อมูล ที่ผู้ใช้บริการหลายๆ คน สามารถวางเครือข่าย, เซิร์ฟเวอร์ และ เชื่อมต่อกับระบบ อินเทอร์เน็ต และผู้ให้บริการอินเทอร์เน็ตเครือข่ายอื่นๆ
ในประเทศไทย มีบริการวางเซิร์ฟเวอร์หลายๆ ที่ อาทิเช่นที่ กสท. โทรคมนาคม และนิยมใช้บริการต่างๆ เช่น เซิร์ฟเวอร์ส่วนตัว, Bittorrent เป็นต้น และยังมีในรูปแบบการใช้บริการ "เช่าโคโล" อีกด้วย

**รูปแบบบริการในประเทศไทย**
ในประเทศไทย มักนิยมเรียกว่า โคโล ทับศัพท์จากภาษาอังกฤษ โดยสามารถแบ่งบริการของ โคโลหลักๆ ได้ สองประเภท

**วางเซิร์ฟเวอร์ ณ ส่วนกลาง**
คือการนำเซิร์ฟเวอร์ส่วนตัวของผู้ใช้บริการมาวางไว้ ณ ศูนย์กลางให้บริการอินเทอร์เน็ตเช่นที่ กสท. โทรคมนาคม เป็นต้น

**บริการแบ่งให้เช่า**
คือแบ่งเซิร์ฟเวอร์ให้ในการทำงาน ซึ่งส่วนใหญ่ จะออกมาในรูปแบบชุดบริการของ Bittorrent ซึ่งผู้ให้บริการจะนำเซิร์ฟเวอร์ของตน มาวางที่ ศูนย์ข้อมูล หลังจากนั้นจึงทำการแบ่งเซิร์ฟเวอร์ให้ผู้ใช้เข้ามาใช้บริการ ซึ่งตามความเป็นจริง ควรเรียกว่า Share Host หรือ Virtual Private Server มากกว่า แต่เนื่องจากผู้ให้บริการนำเซิร์ฟเวอร์ของตนมาวางที่ศูนย์ข้อมูล จึงใช้คำว่า โคโล ในการเสนอขาย
หมวดหมู่:บริการพื้นที่บนอินเทอร์เน็ต
หมวดหมู่:สถาปัตยกรรมอินเทอร์เน็ต
หมวดหมู่:เซิร์ฟเวอร์
จูตี

จูตี (Zhu Zhi; s=朱治) เป็นตัวละครในวรรณกรรมจีนอิงประวัติศาสตร์เรื่องสามก๊ก เสนาธิการคนสำคัญของซุนเกี๋ยน เป็นชาวอำเภอกู้จัง เมืองตังหยัง มณฑลเจียงซู เขาได้ติดตามซุนเกี๋ยนในการปราบตั๋งโต๊ะ เมื่อซุนเกี๋ยนสิ้นชีพ ซุนเซ็กผู้บุตรคนโตเข้าทำราชการกับอ้วนสุด สร้างความดีความชอบไว้มาก แต่อ้วนสุดกลับไม่สนใจ ซุนเซ็กจึงน้อยใจ จูตีจึงแนะนำซุนเซ็กว่าให้ควรสืบเจตนารมย์ของบิดาและให้ตั้งตัวที่กังตั๋ง ต่อมาซุนเซ็กขอยืมทหารจากอ้วนสุด 3,000 นายแลกกับตราหยกฮ่องเต้ และสามารถยึดดินแดนกังตั๋งได้สำเร็จ จูตีได้รับการแต่งตั้งเป็นขุนนางชั้นพระยา จูตีจึงถือได้ว่าเป็นบุคคลที่มีบทบาทความเจริญของง่อก๊กในอนาคต เขามีลูกชายชื่อจูเหียน

**ดูเพิ่ม**
  5 ทหารเสือ : Five Tiger Generals- https://writer.dek-d.com/erja/story/viewlongc.php?id=483569&chapter=46fix-attempted=yes 
จูตี
จูตี
หมวดหมู่:โตเกี๋ยมและผู้เกี่ยวข้อง
ซีหอง

ซีหอง หรือ ชีจ๋อง (เสียชีวิต ค.ศ. 243) มีชื่อในภาษาจีนกลางว่า เซฺว จง (p=Xuē Zōng) ชื่อรอง จิ้งเหวิน (p=Jìngwén) เป็นกวีและขุนนางของรัฐง่อก๊กในยุคสามก๊กของจีน 

**ประวัติ**
ซีหองเป็นชาวอำเภอจู๋อี้ (竹邑縣 จู๋อี้เซี่ยน) เมืองไพก๊กหรือไพก๊วน (沛郡 เพ่ย์จฺวิ้น) ซึ่งอยู่บริเวณนครซู่โจวในปัจจุบัน

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:กวีของง่อก๊ก
หมวดหมู่:ขุนนางของง่อก๊ก
หมวดหมู่:ข้าราชการของซุนกวน
เปาจิด

เปาจิด (s=步骘; เสียชีวิต มิถุนายน หรือ กรกฎาคม ค.ศ. 247)name=death date เป็นบัณฑิตหนึ่งในที่ปรึกษาของซุนกวน ก่อนจะเริ่มศึกเซ็กเพ็ก เขาเป็นหนึ่งในกลุ่มที่ปรึกษาที่สนับสนุนให้ ซุนกวน จำนนต่อโจโฉ ในขณะที่ฝ่ายกองทัพ ต้องการที่จะสู้ หลังจากนั้นเมื่อ ขงเบ้งเดินทางเพื่อเจรจาชักชวนให้ ซุนกวน ทำศึก และทำสงครามวาทะกับเหล่าที่ปรึกษาของง่อ เปาจิดก็เป็นหนึ่งในนั้นด้วย และระหว่างการบุกวุยก๊กของกวนอู เขาเป็นคนคาดการณ์ การเคลื่อนไหวของกวนอูและโจหยิน ทำให้ง่อก๊กได้เกงจิ๋วคืนมา นอกจากนี้ ยังเป็นผู้เสนอแผนให้ส่งหัวของ ฮอมเกียงและเตียวตัด คนที่ฆ่าเตียวหุย เพื่อสงบศึกกับเล่าปี่

**หมายเหตุ**

**อ้างอิง**
 Chen, Shou (คริสต์ศตวรรษที่ 3). จดหมายเหตุสามก๊ก (Sanguozhi).- isbn=9789004156050- Luo, Guanzhong (คริสต์ศตวรรษที่ 14). Romance of the Three Kingdoms (Sanguo Yanyi).- Pei, Songzhi (คริสต์ศตวรรษที่ 5). Annotations to Records of the Three Kingdoms (Sanguozhi zhu).- Sima, Guang (1084). Zizhi Tongjian.
หมวดหมู่:อัครมหาเสนาบดีจีน
หมวดหมู่:ขุนพลของง่อก๊ก
หมวดหมู่:ขุนนางของง่อก๊ก
อาแล็ง พร็อสต์

อาแล็ง มารี ปัสกาล พร็อสต์ (Alain Marie Pascal Prost; 24 กุมภาพันธ์ ค.ศ. 1955 - ) เป็นนักแข่งรถชาวฝรั่งเศส แชมเปียนโลก 4 สมัย ในปี พ.ศ. 2528, 2529, 2532, 2536 มากเป็นอันดับสาม รองจากควน มานวยล์ ฟังคีโอ (5 สมัย) และมิคาเอล ชูมัคเกอร์ (7 สมัย)
ระหว่างปี พ.ศ. 2530 ถึง 2544 อาแล็ง พร็อสต์เป็นนักแข่งรถที่มีสถิติชนะการแข่งขันสูงสุด ชนะ 51 ครั้ง จนกระทั่งถูกมิคาเอล ชูมัคเกอร์ ทำลายสถิติในปี พ.ศ. 2544 (ปัจจุบัน ชูมัคเกอร์ครองสถิติอยู่ที่ ชนะ 91 ครั้ง) ในช่วงนั้น พร็อสต์มีการแข่งขันอย่างเข้มข้นกับคู่แข่งอย่างอาอีร์ตง เซนนา, ไนเจล แมนเซล และเนลสัน ปิเกต์ โดยเฉพาะกับอาอีร์ตง เซนนา ซึ่งกระทบกระทั่งกันบ่อยครั้ง และไม่ถูกกันถึงขนาดที่พร็อสต์เลือกที่จะปลดเกษียณตัวเองหลังสิ้นสุดฤดูกาล พ.ศ. 2536 หลังจากได้เป็นแชมเปียนโลกกับทีมวิลเลียมส์ เพื่อจะได้ไม่ต้องร่วมทีมกับเซนนาที่เพิ่งเซ็นสัญญาเข้าร่วมทีมวิลเลียมส์ในปี พ.ศ. 2537
ในปี พ.ศ. 2542 (ค.ศ. 1999) อาแล็ง พร็อสต์ ได้รับรางวัล "World Sports Awards of the Century" ในสาขากีฬายานยนต์ เช่นเดียวกับเปเล่, มูฮัมหมัด อาลี, คาร์ล ลูอิส และสเตฟฟี กราฟ 

**สถิติการแข่งขัน**

**อ้างอิง**

**แหล่งข้อมูลอื่น**
  Alain Prost - fan page: interviews, photos, statistics, regularly updated-  Grand Prix History - Hall of Fame date=2008-06-12 -  Alain Prost statistics
หมวดหมู่:นักแข่งรถสูตรหนึ่งชาวฝรั่งเศส
หมวดหมู่:นักแข่งรถชาวฝรั่งเศส
หมวดหมู่:บุคคลจากจังหวัดลัวร์
อาอีร์ตง เซนนา

อาอีร์ตง เซนนา ดา ซิลวา (Ayrton Senna da Silva, 21 มีนาคม พ.ศ. 2503 - 1 พฤษภาคม พ.ศ. 2537) เป็นนักแข่งรถสูตรหนึ่งชาวบราซิล แชมเปียนโลก 3 สมัย ในปี พ.ศ. 2531, 2533 และ 2534
อาอีร์ตง เซนนา เกิดที่เมืองเซาเปาลู ประเทศบราซิล เข้าวงการแข่งรถจากการขับรถโกคาร์ต ตั้งแต่อายุ 13 ปี เริ่มขับรถสูตรหนึ่ง หลังจากชนะการแข่งรถสูตรสามในปี พ.ศ. 2526 และชนะการแข่งขันถึง 6 รายการใน 4 ฤดูกาล และเข้าร่วมทีมแมกลาเรน-ฮอนด้า ในปี พ.ศ. 2531 ร่วมทีมกับอแลง พรอสต์ ซึ่งเป็นแชมเปียนโลกในขณะนั้น เซนนาและพรอสต์ แข่งขันกันอย่างเข้มข้นจนเกิดกระทบกระทั่งกันบ่อยครั้ง ทั้งที่เป็นนักแข่งในทีมเดียวกัน
ในปี พ.ศ. 2537 เซนนาเซ็นสัญญาร่วมทีมวิลเลียมส์-เรย์โนลด์ ซึ่งมี อแลง พรอสต์ สังกัดอยู่ พรอสต์ถึงกับตัดสินใจเกษียณตัวเองเมื่อสิ้นสุดฤดูกาล พ.ศ. 2536 ทั้งที่ยังมีสัญญาเหลืออีกหนึ่งปี เพื่อจะได้ไม่ต้องร่วมทีมกันในปี พ.ศ. 2537
อาอีร์ตง เซนนา เสียชีวิตเมื่อวันที่ 1 พฤษภาคม พ.ศ. 2537 ระหว่างการแข่งขันซานมาริโนกรังปรีซ์ รายการที่สามของปี ที่สนามเอาโตโดรโม เอนโซ เอ ดิโน เฟอร์รารี ประเทศอิตาลี เมื่อรถของเขาหลุดโค้งไปชนกำแพงคอนกรีตด้วยความเร็ว 131 mph (211 กิโลเมตรต่อชั่วโมง) และมีชิ้นส่วนของรถหลายชิ้นกระแทกหมวกนิรภัยของเซนนาอย่างแรงจนทะลุ และเกิดบาดแผลฉกรรจ์ซึ่งทำให้เขาเสียชีวิตทันที ก่อนหน้านั้นได้เกิดอุบัติเหตุถึงสองครั้งในรอบคัดเลือกและมีนักแข่งรถเสียชีวิต 1 คน
แผนผังสนาม Autodromo Enzo e Dino Ferrari แสดงจุดที่เซนนาเกิดอุบัติเหตุ

**ผลการแข่งขันในแต่ละปี**

**สถิติการแข่งขัน**

**อ้างอิง**

**แหล่งข้อมูลอื่น**
  Official Ayrton Senna Website date=2015-08-13  -  Instituto Ayrton Senna official site -  Ayrton Senna - Motor Racing Legend date=2010-09-24 -  Biography of Ayrton Senna-  Ayrton Senna Videos - Classic F1 Videos date=2008-04-24 
1994
หมวดหมู่:นักแข่งรถสูตรหนึ่งชาวบราซิล
หมวดหมู่:นักแข่งรถชาวบราซิล
หมวดหมู่:บุคคลจากเซาเปาลู
หมวดหมู่:เสียชีวิตจากอุบัติเหตุ
สถานีย่อย:พรรณพฤกษา/กล่อง/ปรับปรุง

ภาพ:Portal Plantae logo.pngอยู่ระหว่างการปรับปรุง ขออภัยในความ{ไม่}สะดวกจะเปิดให้บริการอีกครั้ง เร็วๆนี้ภาพ:WikiBotany Splash text.pngภาพ:WikiBotany Splash text.png
แก่ง

แก่งน้ำในแคนาดา
แก่ง (rapid) หมายถึง ลักษณะของแหล่งน้ำที่มีหินก้อนเล็ก ก้อนใหญ่ โผล่ขึ้นมากลางแหล่งน้ำนั้น โดยที่ลักษณะของหินที่โผล่ขึ้นมากลางแหล่งน้ำจะมีลักษณะแตกต่างกัน  ในบางครั้งทำให้กีดขวางการจราจรทางน้ำเช่น แหล่งแก่งกลางแม่น้ำโขง หรือบางครั้งแก่งหินที่เกิดขึ้นมีโพรงอยู่ด้านใต้ของหิน ทำให้สภาพของน้ำกลายเป็น "น้ำวน"   เนื่องจากหินที่เกิดขึ้นมีลักษณะแตกต่างกัน จึงเป็นแหล่งพักอาศันที่เหมาะสมของสัตว์น้ำ    และนอกจากนี้ยังชลอการไหลของน้ำทำให้น้ำไหลช้าลง  จากการระเบิดแก่งกลางแม่น้ำโขงทำให้แหล่งอาศัยของสัตว์น้ำน้อยลง  น้ำไหลแรงมากขึ้นในฤดูน้ำหลาก และไม่มีแหล่งกักน้ำในฤดูแล้งจึงทำให้น้ำแห้งขอด

**อ้างอิง**
 Mason, Bill. Path of the Paddle, 1984, Northword Press, Minoqua, WI.
หมวดหมู่:แหล่งน้ำ
โคโล

โคโล (Colo) สามารถหมายถึง- บริการวางเซิฟเวอร์ ณ ส่วนกลาง (Colocation) มักย่อว่า โคโล- โคโล (เมือง) ชื่อเมืองในรัฐไอโอวา- โคโล (ภูเขาไฟ) ภูเขาไฟในประเทศอินโดนีเซีย- โคโล (แม่น้ำ) แม่น้ำในประเทศออสเตรเลีย
อัลเฟรโด แซนดับ

อันเฟรโด แซนดับ (Alfredo Sandab) นักมวยสากลชาวฟิลิปปินส์ สถิติการชก 26 ครั้ง ชนะ 15 (น็อค 2) แพ้ 11 

**ประวัติ**
แซนดับ ขึ้นชกมวยสากลครั้งแรกเมื่อ 30 พฤศจิกายน พ.ศ. 2538 ชนะคะแนน เอเมอร์ บาเรียนโตส ที่ ฟิลิปปินส์ มาชกในไทยครั้งแรกเมื่อ พ.ศ. 2540 แพ้คะแนน ดอกไม้ป่า ป.พงษฺสว่าง ต่อมาได้ชิงแชมป์ PABA รุ่นแบนตัมเวทเมื่อ 1 มีนาคม พ.ศ. 2541 แพ้น็อค เสาหิน ศรีไทยคอนโด ยก 4 จากนั้น กลับไปชกที่ฟิลิปปินส์ ชนะคะแนน โจวี่ ชาน แล้วได้ชิงแชมป์ฟิลิปปินส์รุ่นแบนตัมเวทที่ว่างเมื่อ 17 มิถุนายน พ.ศ. 2541 แต่เป็นฝ่ายแพ้คะแนน โดยเทคนิค เอ็ดเวิร์ด เอสครีเบอร์ ไม่ได้แชมป์ แซนดับขึ้นชกต่อเนื่องมาจนถึง พ.ศ. 2542 ก็หยุดชกไปสองปี กลับมาชกอีกใน พ.ศ. 2544 แพ้คะแนน วิลเลียม มาคัสเมื่อ 24 พฤศจิกายน แล้วก็แขวนนวมไป

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นแบนตัมเวทเมื่อ 1 มีนาคม 2541 แพ้น็อค เสาหิน ส.ธนิกุล ยก 4 ที่ กทม.

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:บุคคลจากจังหวัดบูคิดโนน
อุนตุง โอร์เตกา

อุนตุง โอร์เตกา (Untung Ortega) นักมวยสากลชาวอินโดนีเซีย เกิดเมื่อ 1 มกราคม พ.ศ. 2522 ที่เมืองเตฆัล ประเทศอินโดนีเซีย สถิติการชก 15 ครั้ง ชนะ 1 (น็อค 1) เสมอ 3 แพ้ 11 

**ประวัติ**
ออร์เตกาเริ่มชกมวยสากลเมื่อ 2 เมษายน พ.ศ. 2542 แพ้คะแนน ชดช้อย ชูโชคชัยที่ ชุมพร ต่อจากนั้นขึ้นชกอีก 3 ครั้ง ชนะ 2 แพ้ 1 จึงขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 7 กันยายน พ.ศ. 2545 แต่ทำได้แค่เสมอกับรีโอ ซารากิห์ ซึ่งออร์เตกาแก้มือชกนอกรอบชนะน็อคซารากิห์ได้ในการชกครั้งต่อมา ออร์เตกาเดินทางมาชิงแชมป์ PABA รุ่นซูเปอร์เฟเธอร์เวทกับพงษ์สิทธิ์ เวียงวิเศษเมื่อ 29 มกราคม พ.ศ. 2546 ซึ่งออร์เตกาเป็นฝ่ายแพ้คะแนนไป แม้จะชกพงษ์สิทธิ์ลงไปนับแปดได้ในยกที่ 5 หลังจากนั้น ออร์เตกาไปชกนอกรอบแพ้ที่ออสเตรเลียสองครั้ง ก่อนจะขึ้นชิงแชมป์ PABA เฉพาะกาลรุ่นซูเปอร์เฟเธอร์เวทเมื่อ 11 ตุลาคม พ.ศ. 2546 ชนะน็อค ชินตอน ซิมมอน ยก 4 แต่พอขึ้นชกป้องกันตำแหน่งครั้งแรกก็เป็นฝ่ายแพ้คะแนน เบน ครูซ เสียแชมป์ไปเมื่อ 21 มีนาคม พ.ศ. 2547 ที่ ออสเตรเลีย
หลังจากเสียแชมป์ไป ออร์เตกาขึ้นชิงแชมป์อินโดนีเซียรุ่นไลท์เวทเมื่อ 17 กรกฎาคม พ.ศ. 2547 แต่ทำได้แค่เสมอกับเฮงกี โตบีอัส จากนั้น ออร์เตกาขึ้นชกนอกรอบที่อินโดนีเซียแพ้บ้าง ชนะบ้าง และยังเคยชกแพ้คะแนนมานพชัย สิงห์มนัสศักดิ์ พี่ชายของศิริมงคล สิงห์มนัสศักดิ์ที่อินโดนีเซียเมื่อ พ.ศ. 2547 ด้วย ออร์เตกาขึ้นชิงแชมป์อินโดนีเซียอีกครั้ง โดยขึ้นชิงแชมป์ที่ว่างในรุ่นซูเปอร์เฟเธอร์เวท คราวนี้เป็นฝ่ายแพ้น็อค อเล็กซานเดอร์ บายาวา ยก 3 เมื่อ 19 ต.ค. พ.ศ. 2551 ออร์เตกาหยุดชกไปสองปี กลับมาชกอีกครั้งเมื่อ 19 มิถุนายน พ.ศ. 2553 แพ้น็อค ดาร์ซิม นังกาลา ยก 3 จากน้น ออร์เตกาก็แขวนนวมไป

**เกียรติประวัติ**
 แชมป์ PABA เฉพาะกาลรุ่นซูเปอร์เฟเธอร์เวท
** ชิง 11 ตุลาคม 2546 ชนะน็อค คลินตัน ซิมมอนด์ ยก 4 ที่ อินโดนีเซีย
** เสียแชมป์ 21 มีนาคม 2547 แพ้คะแนน เบน ครูซ ที่ ออสเตรเลีย- เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์เฟเธอร์เวท เมื่อ 29 มกราคม 2546 แพ้คะแนน พงษ์สิทธิ์ เวียงวิเศษ ที่ อุตรดิตถ์

**อ้างอิง**
  สถิติการชก boxrec.com date=2015-03-16  
หมวดหมู่:นักมวยสากลชาวอินโดนีเซีย
หมวดหมู่:แชมป์ PABA
หมวดหมู่:บุคคลจากเซอมารัง
หมวดหมู่:บุคคลจากจังหวัดชวากลาง